C 185/36
DA
Den Europæiske Unions Tidende
26.5.2023
9.
ERKENDER, at Europas grundlæggende og demokratiske værdier er under pres, og at Ruslands uprovokerede aggression mod Ukraine har ændret det geopolitiske landskab; ER ENIGT I, at en fælles indsats og tværnationalt uddannelsessamarbejde ikke blot letter og styrker Unionens og medlemsstaternes modsvar på de behov, der er opstået som følge af aggressionen, men også bidrager til at styrke vores centrale uddannelsesværdier og -principper såsom inklusion, lighed, akademisk frihed og institutionel autonomi samt vores fælles værdier og vores sammenhold i Unionen;
10.
FREMHÆVER, at udpegning og fjernelse af de resterende hindringer for lærings- og undervisningsmobilitet er vigtig for etableringen af et europæisk uddannelsesområde og et modstandsdygtigt, sikkert, bæredygtigt og velstående Europa.
Tværnationalt samarbejde styrker inklusion, lighed, ekspertise, diversitet, tiltrækningskraft og den globale konkurrenceevne på det europæiske uddannelsesområde; ER derfor ENIGT I, at der bør gøres en indsats for at gøre automatisk gensidig anerkendelse på uddannelsesområdet til en realitet; ER ligeledes ENIGT I, at mulighederne bør fremmes, for at lærende og lærere kan være mobile, og for at institutioner i og uden for Europa kan samarbejde med hinanden;
11.
ANERKENDER, at der siden 2017 er gjort fremskridt i retning af at etablere det europæiske uddannelsesområde, og at der er blevet gennemført en bred vifte af foranstaltninger i hele EU for at nå de strategiske prioriteter, der er fastsat i strategirammen for det europæiske uddannelsessamarbejde (2021-2030).
Det europæiske uddannelsesområde er gradvist ved at blive udformet gennem forskellige initiativer, samarbejde og samskabelse;
12.
ER ENIGT I, at fokus – inden for rammerne af strategirammen og i overensstemmelse med de respektive kompetenceområder på hvert niveau – på gennemførelsen på både nationalt og europæisk plan og solid overvågning inden for de eksisterende strukturer under behørig hensyntagen til de administrative byrder vil være afgørende for den resterende periode af den første cyklus frem til 2025;
13.
UNDERSTREGER, at de fem strategiske prioriteter, der er fastsat i strategirammen for det europæiske uddannelses­ samarbejde (2021-2030), udgør grundlaget for arbejdet og for det videre europæiske uddannelsessamarbejde, herunder hen imod etableringen af det europæiske uddannelsesområde; ER ENIGT I, at den igangværende midtvejsevalueringsproces og den samlede rapport om det europæiske uddannelsesområde, som Kommissionen vil offentliggøre i 2025, bør fokusere på disse fem strategiske prioriteter, herunder en mere dybdegående analyse af de nedenfor anførte specifikke områder;
14.
ANERKENDER, at opfølgningen af EU-målene viser positive tendenser med hensyn til flere indikatorer målt over en længere periode såsom øget deltagelse i førskoleundervisning og børnepasning, mindre skolefrafald og en højere andel af unge, som har gennemført en videregående uddannelse.
Det står dog også klart, at der fortsat er mange udfordringer, navnlig virkningerne af socioøkonomisk status på uddannelsesresultater og de studerendes trivsel; ER derfor ENIGT I, at der for at etablere et europæisk uddannelsesområde inden 2025 bør lægges særlig vægt på følgende: — forbedre lighed, inklusion og gode uddannelsesresultater for alle samt tilegnelse af nøglekompetencer, herunder grundlæggende færdigheder, for at give alle europæiske borgere mulighed for fuld personlig, social, medborgerlig og faglig udvikling — styrke lærerfaget og afhjælpe manglen på lærere, fremme lærernes faglige udvikling, mobilitetsmuligheder, arbejdsvilkår og trivsel som nøglefaktorer for at øge fagets tiltrækningskraft — fjerne de resterende mobilitetshindringer og samtidig tilskynde til inklusiv, bæredygtig og afbalanceret mobilitet i EU, herunder ved at opnå automatisk gensidig anerkendelse på uddannelsesområdet (3) — fremme livslang læring, herunder voksenuddannelse, opkvalificering og omskoling med særlig vægt på færdigheder og kompetencer med henblik på den grønne og den digitale omstilling;
15.
VIL REFLEKTERE over strategirammen og overveje at revidere de prioriterede områder og foretage eventuelle andre nødvendige justeringer til anden cyklus, der løber frem til 2030; (3) Jf.
Rådets henstilling af 26. november 2018 om fremme af automatisk gensidig anerkendelse af kvalifikationer på videregående uddannelsesniveau og ungdomsuddannelsesniveau samt resultater af læringsophold i udlandet (EUT C 444 af 10.12.2018, s. 1).